Toni Kukoč i Dino Rađa na popisu za košarkašku Kuću slavnih (2015.)

Kuća slavnih (Naismith Memorial Basketball Hall of Fame) je objavila imena kandidata za 2016. godinu, a Toni Kukoč i Dino Rađa našli su se na njoj.

Veliko priznanje stiglo je na adresu Kukoča i Rađe koji su se u društvu Shaqueila O'Neala, Alena Iversona te nedavno preminulog Ranka Žeravice našli na popisu kandidata za košarkašku Kuću slavnih.

NBA All Star vikend 12. veljače u Torontu će biti objavljena imena finalista, dok će oni koji će ući u Hall od Fame biti proglašeni 4. travnja, odnosno na dan kada se igra NCAA Final Four u Houstonu.

Svečano primanje u Kuću slavnih održat će se od 8. do 10. rujna u Springfieldu.

Podsjetimo, u Kući slavnih su Hrvati Krešo Ćosić, Dražen Petrović i Mirko Novosel.